
REFERAT DE  APROBARE  A PROIECTULUI DE HOTĂRÂRE

Privind trecerea terenului din str. Lucian Blaga, nr. 1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara

	 Terenul care face obiectul  acestui proiect  aparține intravilanului Municipiului Timişoara, fiind situat în strada Lucian Blaga nr. 1, proprietatea Statului Român și administrarea  Întreprinderea de Locuințe și Localuri Timișoara .
Din extrasul de carte funciară nr. 404519 Timișoara rezultă că imobilul teren este deținut de Statul Român în cota de 3103/3115 mp și SC Imprimeria Mirton SRL în cota de 12/3115 mp.
Asupra cotei de de teren proprietatea Statului Român, Întreprinderea de Locuințe  și Localuri Timișoara, entitate care s-a aflat în subordinea Primăriei Municipiului Timișoara, dar care în prezent și-a încetat activitatea, deține un drept de administrare operativă. 
În conformitate cu prevederile Legii 18/1991, art. 36, alin.(1) „(1)Terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26”.
	Datele de identificare ale terenului sunt înscrise în CF 404519 Timișoara (CF vechi 112089), cu nr. top. 275 și suprafața de 6230 mp.
	Ministerul Finanțelor Publice prin Direcția Generală de Legislație și Reglementare în Domeniul Activelor Statului a emis comunicatul nr. 557.160/19.12.2017, conform căruia imobilul situat în Timișoara, str. Lucian Blaga nr. 1, înscris în CF nr. 404519 Timișoara nu se regăsește în inventarele centralizate ale bunurilor proprietate publică sau privată a Statului Român. 
Menţionăm că terenul nu este de natură a constitui domeniu public al statului sau al judeţului conform prevederilor Ordonanței de Urgență nr.57/2019 privind Codul administrativ.
	Având în vedere cele menţionate mai sus, considerăm necesară și oportună aprobarea trecerii terenului din str. Lucian Blaga nr. 1, înscris în CF 404519 Timișoara, din proprietatea Statului Român și administrarea Întreprinderea de Locuințe și Localuri Timișoara, în domeniul privat al Municipiului Timișoara.               

RAPORT DE SPECIALITATE

Privind trecerea terenului din str. Lucian Blaga, nr. 1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara

	Având în vedere Referatul de aprobare a proiectului de hotărâre nr. SC2021- 35586/18.08.2020 al Primarului Municipiului Timișoara și Proiectul de hotărâre privind trecerea terenului din str. Lucian Blaga, nr. 1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara, facem următoarele precizări:
Terenul care face obiectul  acestui proiect  aparține intravilanului Municipiului Timişoara, fiind situat în strada Lucian Blaga nr. 1, proprietatea Statului Român și administrarea  Întreprinderea de Locuințe și Localuri Timișoara .
Din extrasul de carte funciară nr. 404519 Timișoara rezultă că imobilul teren este deținut de Statul Român și administrarea operativă Întreprinderea de Locuințe și Localuri Timișoara, în cota de 3103/3115 mp și SC Imprimeria Mirton SRL în cota de 12/3115 mp.
	Datele de identificare ale terenului sunt înscrise în CF 404519 Timișoara (CF vechi 112089), cu nr. top. 275 și suprafața de 6230 mp.
Asupra cotei de de teren proprietatea Statului Român, Întreprinderea de Locuințe  și Localuri Timișoara, entitate care s-a aflat în subordinea Primăriei Municipiului Timișoara, dar care în prezent și-a încetat activitatea, deține un drept de administrare operativă, din anul 1967, conform notării în CF vechi nr.112089 Timișoara .
În conformitate cu prevederile Legii 18/1991, art. 36, alin.(1) „(1)Terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26”.
Menţionăm că terenul nu este de natură a constitui domeniu public al statului sau al judeţului conform prevederilor Ordonanței de Urgență nr. 57/2019 privind Codul administrativ.
	Conform adresei Serviciului Juridic cu nr. CT2021-677/01.04.2021 asupra terenului nu figurează litigii pe rolul instanţelor de judecată.
          Conform adresei Compartimentului Administare Fond Funciar nr. CT2021-000677/23.03.2021, parcela cu nr. top. 275, actual parcela cu nr. cad 404519, situată în Timișoara, str. Lucian Blaga nr. 1 a fost solicitată în baza Legii nr. 231/2018 și Legii nr. 87/2020, prin cereri care au fost soluționate de către Comisia municipală de fond funciar Timișoara, acestea fiind respinse .
          În evidența informatizată a Biroului Clădiri, Terenuri nu figurează depuse cereri de revendicare asupra terenului cu nr. top. 275, conform Legii 10/2001 și nu figurează cereri depuse în baza O.U.G. nr. 94/2000 republicată, modificată și completată cu O.U.G.nr. 209/2005 privind retrocedarea unor imobile care au aparținut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul de hotărâre privind trecerea terenului din str. Lucian Blaga, nr. 1 înscris în CF 404519 Timișoara, din proprietatea Statului Român și administrarea operativă Întreprinderea de Locuințe și Localuri Timișoara, în domeniul privat al Municipiului Timișoara.                
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

